Robert Duncan McNeill

Robert Duncan McNeill (* 9. November 1964 in Raleigh, North Carolina) is en US-amerikaanschen Schauspeler, Speelbaas un Filmproduzent. In Düütschland is he vör allen wegen sien Rull as Lt. Tom Paris ut de Feernsehreeg Star Trek: Voyager bekannt.

 Leven un Wark 
McNeill is in Atlanta, de Hööftstadt vun den Bundsstaat Georgia opwossen un hett sien Schauspelerloopbahn mit öörtliche un regionale Filmprodukschonen anfungen. As he de Highschool achter sik harr, is he na New York City togen, üm dor an de bekannten Juilliard School de Schauspeleree un dat Dansen to lehren. Kort later hett he en Gastrull in de Duerreeg All My Children kregen. Bito speel he in verschedene Produkschonen mit. 1986 is he ut de Reeg utstegen un güng denn mit Stephen Sondheim sien Musical Into the Woods op Tour.

En Tiet lang harr he Gastrullen in verschedene Feernsehregen, vördem he denn 1995 bit 2001 en vun de fasten Rullen in de Star-Trek-Reeg Voyager kregen hett. Wiel disse Tiet weer he ok Speelbaas bi de een oder annere Episood vun de Reeg. Achterran harr he ok de Regie bi annere Feernsehregen. He hett jümmer noch Gastrullen annahmen, sik aver vör allen op de Arbeit as Speelbaas kunzentreert. Siet 2007 weer he bi de Feernsehreeg Chuck Speelbaas un ok Produzent.

McNeill is siet 1988 verheiraat un hett dree Kinner.

 Filmografie (Utwahl) 
 Johr Titel FunkschoonSynchroonsnacker 1985 Ein Fenster in Manhattan, Feernsehn Schauspeler   1987 Masters of the Universe Schauspeler Charles Rettinghaus 1986-88 All My Children, Feernsehfolgen Schauspeler   1992-93 Going to Extremes; Feernsehreeg Schauspeler   1994 One More Mountain, Feernsehndt.: Der letzte Pass Schauspeler Manuel Vaessen 1998 The Battery, Kortfilm SpeelbaasProduzent — 2000 9mm of Love, Kortfilm DreihbookSpeelbaasProduzent — 1995-2001 Star Trek: Voyager, Feernsehreegdt.: Star Trek: Raumschiff Voyager SchauspelerSpeelbaas Tom VogtErich Räuker 2002 Infesteddt.: Eaten alive – Invasion der Killerinsekten Schauspeler   2001-03 Dawsons Creek, Feernsehfolgen Speelbaas — 2001-04 Star Trek: Enterprise, Feernsehfolgen Speelbaas — 2004-05 Summerland, Feernsehfolgendt.: Summerland Beach Speelbaas — 2006 The Danny Comden Project, Feernsehn Speelbaas — 2007-12 Chuck, Feernsehreeg SpeelbaasProduzent — 2012-13 666 Park Avenue, Feernsehreeg Produzent — 2016 Heartbeat, Feernsehn Produzent — 2014-17 Girlfriends’ Guide to Divorce, Feernsehreeg SpeelbaasProduzent —

 Utteken 
McNeill weer bit hüüt (Stand: Januar 2013) tweemol för sien Arbeiten för Priesen vörslahn. Uttekent weer he mit een dorvun: 1999 is he mit den Short Film Award vun’t New York International Independent Film & Video Festival ehrt worrn för den Film The Battery.

 Weblenken 


 Offizielle Websteed (engelsch)

Kategorie:Schauspeler
Kategorie:Speelbaas
Kategorie:Filmproduzent
Kategorie:Börger von de USA
Kategorie:Mann
Kategorie:Boren 1964